Gesluierde Nagte | Rika du Plessis gesels
Posted on November 4, 2011 by Rika Du Plessis
Hierdie is 'n verhaal wat afspeel in die tyd toe die Bolandse dorpies, Tulbagh, Ceres en Wolseley hulle erge aardbewing gehad het. Dit was 'n tyd toe daar nog geen selfone, televisies en goed soos mikrogolfoonde was nie. Hierdie boek word nou in e-boek formaat by Amazon.com aangebied.
Lerina keer terug na Tulbagh nadat 'n motorongeluk haar internasionale modelloopbaan kelder. Pas na haar terugkeer, tref 'n vernietigende aardbewing Tulbagh en in die warboel daarna kom sy met 'n skok agter dat haar buurman Anton is, die polisieman met wie sy voorheen 'n verhouding gehad het. Anton het uit woede die verhouding verbreek toe sy oorsee is, en dit lyk of sy woede nog nie bedaar het nie. Ou liefde roes egter nie, veral as die een wat jy liefgehad het deur 'n misdadiger bedreig word.